Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 151

1. Tűzvédelmi anyagismeret és technológia a Általános kémia témából: Felismerési szinten ismerjék a tanulók: — az anyag szerkezetét: a proton, a neutron és az elektron tömeg és töltésviszonyait, elhelyezkedésüket az atomban, az elektronszerkezet felépülésének alapelveit, az energiaszint, a héj fogalmát, 1998/25. szám — a periódusos rendszer felépülésének alapelveit: az elemek növekvő protonszám szerinti sorrendjét, a protonszám, az elektronszerkezet és a tulajdonság szoros kapcsolatát, — az egy- és többkomponensű anyag fogalmát, az összetevők kapcsolatát, szétválasztásuk lehetőségét, — a reakciósebességet meghatározó tényezőket: a reagáló anyagok minőségének, a hőmérséklet változásának, az érintkező felület nagyságának és a katalizátornak a szerepét. Definíciós szinten ismerjék a tanulók: — a fizikai és a kémiai tulajdonság fogalmát, — a fizikai és kémiai változások fogalmát, — a mól (mint SI mértékegység) fogalmát, gyakorlati jelentését, — a koncentráció fogalmát, a tömeg- és a térfogatszázalék gyakorlati jelentését, — az egyes halmazállapotok jellemzőit: a halmazképző részecskék közötti vonzás és a hőmozgás kapcsolatát, a vonzóerő jellegét, a halmazállapot-változás folyamatát, energetikai magyarázatát, — a tömeg- és az energiamegmaradás fogalmát, materiális jelentését, gyakorlati megjelenését, — a reakcióhő fogalmát. Rendezési szinten ismerjék a tanulók: — az anyagok tűzveszélyességét jellemző tulajdonságok közül az éghetőség, a lobbanáspont, a gyulladási hőmérséklet és a robbanási határérték fogalmát, — az egyszerűbb oxidációs folyamatok reakció egyenlettel történő leírását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes